༅༅། །མགོན་དཀར་ཡིད་བཞིན་ནོར་བུའི་སྒྲུབ་ཐབས་བཞུགས་སོ། །
ན་མོ་མཧཱ་ཀཱ་ལ་ཡ། བླ་མ་དང་མགོན་པོ་དབྱེར་མ་མཆིས་པའི་ཞབས་ལ་ཕྱག་འཚལ་
ལོ། །མགོན་པོ་ཡིད་བཞིན་ནོར་བུ་བསྒྲུབ་པར་འདོད་པའི་རྟེན་གྱི་གང་ཟག་གིས་ཕྱི་ནང་
གསང་བའི་རྟེན་རྫ་ས་དང་། མཆོད་གཏོར་ཚུལ་བཞིན་བཤམས། རང་ཉིད་ཡི་དམ་གྱི་ལྷ་
ཞི་ཁྲོ་གང་རིགས་ཀྱི་རྣལ་འབྱོར་དང་ལྡན་པས་མཆོད་གཏོར་ཚུལ་བཞིན་བྱིན་གྱིས་བརླབས་
ལ། སྔགས་ཀྱིས་བསངས། སྭ་བྷཱ་ཝས་སྟོང་པར་སྦྱངས། སྟོང་པའི་ངང་ལས་རང་གི་མདུན་
དུ་པཾ་ལས་པདྨ་དང་། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ནོར་བདག་དཀར་པོ་གླང་
པོ་ཆེའི་གདོང་པ་ཅན། གཡས་རིན་པོ་ཆེས་གང་བའི་བུམ་པ་ཐོད་པ་དང་། གཡོན་ལོ་མ་
དང་བཅས་པའི་སའི་སྙིང་པོ་དང། ནེའུ་ལེ་ནོར་བུ་སྐྱུག་པ་འཛིན་ཞིང་། ཁ་དང་བཤང་
ལམ་དང་། བ་སྤུའི་བུ་ག་ཐམས་ཅད་ནས་ནོར་བུ་ལྷུག་ལྷུག་འབྱུང་བ་གཉིས་ཀྱི་གདན་
གྱི་སྟེང་དུ། ཧཱུཾ་དཀར་ལ་འཚེར་བ་དངུལ་ཆུའི་མདོག་ལྟ་བུ་དེ་ལས་འོད་ཟེར་འཕྲོས། འཕགས་
པ་མཆོད། སེམས་ཅན་ཐམས་ཅད་གྱི་དབུལ་བའི་སྡུག་བསྔལ་བསལ། ཚུར་འདུས་ཡོངས་
སུ་གྱུར་པ་ལས། (༢ན)མྱུར་མཛད་ཡིད་བཞིན་གྱི་ནོར་བུ་སྐུ་མདོག་དཀར་ལ་དམར་བའི་
མདངས་ཆགས་པ། ཞལ་གཅིག་ཕྱག་དྲུག་སྤྱན་གསུམ་པ། ཞལ་ཁྲོ་འཛུམ་སྒེག་པའི་ཉམས་
དང་ལྡན་ཅིང༌། མཆེ་བ་ཅུང་ཟད་གཙིགས་པ་སྨིན་མ་དང་སྨ་ར་དང་། དབུ་སྐྲ་ཁམ་སེར་
གྱེན་དུ་བརྫེས་པའི་དཔྲལ་བར་མཁའ་འགྲོའི་ཐིག་ལེས་མཚན་པ། ཐོད་སྐམ་ལྔས་དབུ་
ལ་བརྒྱན་ཅིང༌། རློན་པ་ཁྲག་འཛག་པ་ལྔ་བཅུའི་དོ་ཤལ་བྱས་པ་ཕྱག་ཞབས་ཐམས་ཅད་
- 216 -

མགོན་དཀར་ཡིད་བཞིན་ནོར་བུའི་སྒྲུབ་ཐབས།
ལ་ནོར་བུ་རིན་པོ་ཆེའི་རྒྱན་དང་ཕྲེང་བས་བརྒྱན་པ། ཕྱག་གཡས་ཀྱི་དང་པོས་ཡིད་བཞིན་
གྱི་ནོར་བུ་རིན་པོ་ཆེ་བསམ་འཕེལ་དབང་གི་རྒྱལ་པོ་ཐུགས་ཀར་འཛིན་པས། སྒྲུབ་པ་པོ་
ལ་དངོས་གྲུབ་སྩོལ་བ། གཡོན་གྱི་དང་པོས་བདུད་རྩིས་གང་བའི་ཐོད་པའི་ནང་ན་གནས་
པའི་རིན་པོ་ཆེ་དུ་མས་གང་བའི་བུམ་པ་བཟང་པོ་བརླ་གཡོན་པ་ལ་བརྟེན་ཏེ་འགྱིང་བ་
དང་བཅས་པ་འཛིན་པ། བར་པ་གཉིས་ཀྱིས་རྡོ་རྗེའི་གྲི་གུག་འབར་བ་དང་། རྩེ་གསུམ་
དར་སྣ་ཚོགས་ཀྱི་འཕྱང་ཕྲུལ་ཅན་འཕྱར་སྟབས་སུ་བསྣམས་ཤིང་ཐ་མ་གཉིས་ཀྱི་སེང་
ལྡེང་གི་ཌཱ་མ་རུ་རང་སྒྲ་སྒྲོག་བཞིན་པ་དང་རྡོ་རྗེ་རིན་པོ་ཆེའི་ལྕགས་ཀྱུ་འཛིན་པ། དར་
སྣ་ཚོགས་ཀྱི་ན་བཟའ་ལྷབ་ལྷུབ་དང་། སྟག་གི་པགས་པ་གསར་པའི་ཤམ་ཐབས་ཅན་
སྐུའི་སྟོད་སྨད་ལ་རིན་པོ་ཆེའི་རྒྱན་དཔག་ཏུ་མེད་པས་སྤྲས་ཤིང་། ཕྱག་ཞབས་ཐམས་
ཅད་ལ་གསེར་གྱི་དྲིལ་བུ་གཡེར་ཁ་རབ་ཏུ་འཁྲོལ་བས་བརྒྱན་པ། མཁའ་འགྲོ་དང་ནོར་
བདག་གནོད་སྦྱིན་དཔག་ཏུ་མེད་པས་གང་བའི་དབུས་སུ་བཞུགས་པའི་སྤྱི་བོར་བླ་མ་
དགོས་འདོད་ཐམས་ཅད་འབྱུང་བའི་(༢བ)བདག་ཉིད་དང་། མགོན་པོའི་ཐུགས་ཀར་
དབང་སྡུད་ཀྱི་མཁའ་འགྲོ་མའི་ཚོགས་བཞུགས་པ། དེའི་ཐུགས་ཀར་ཆོས་ཉིད་ཀྱི་ཐིག་
ལེ་དམར་པོ་རྒྱ་སྲན་ཙམ་འོད་ཟེར་དཔག་མེད་འཕྲོ་བར་བསྒོམ། མགོན་པོའི་སྤྱི་བོར་ༀ།
མགྲིན་པར་ཨཱཿ ཐུགས་ཀར་ཧཱུཾ། བདག་ཉིད་ཀྱི་ཐུགས་ཀའི་ཧཱུཾ་ལས་འོད་ཟེར་འཕྲོས་པས།
དུར་ཁྲོད་ཆེན་པོ་བསིལ་བའི་ཚལ་ནས། མགོན་པོ་ཡིད་བཞིན་གྱི་ནོར་བུ་ལ་སངས་རྒྱས་
དང་བྱང་ཆུབ་སེམས་དཔའ། མ་དང་མཁའ་འགྲོའི་ཚོགས་ཀྱིས་བསྐོར་བ་སྤྱན་དྲངས། ཧཱུྃ་
ཆོས་ཀྱི་དབྱིངས་ལས་ཞི་བའི་སྐུར་བསྟན་པ། །གངས་རིའི་མདངས་འཕྲོག་མགོན་པོ་ཐུགས་
རྗེའི་གཏེར། །ཡིད་བཞིན་ནོར་བུ་མཁའ་འགྲོའི་ཚོགས་དང་བཅས། །དངོས་གྲུབ་འདོད་
དགུ་སྩོལ་ཕྱིར་གཤེགས་སུ་གསོལ། །བསིལ་བ་ཚལ་གྱི་དུར་ཁྲོད་ནས། །དད་པ་དང་ནི་
- 217 -

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
དམ་ཚིག་གིས། །ཚུར་གཤེགས་དཔལ་ལྡན་མགོན་པོ་ཆེ། །དཀྱིལ་འཁོར་གནས་འདིར་
གཤེགས་སུ་གསོལ། །མཆོད་པའི་གནས་འདིར་གཤེགས་ནས་ཀྱང་། །འཕོངས་པའི་སྡུག་
བསྔལ་ཞི་བར་མཛོད། །རྩ་ སྔགས་ ཀྱི་ རྗེས་སུ། ཛ ཉེར་ གཅིག་ བརྗོད། ཛཿཧཱུཾ་བཾ་ཧོཿ གཉིས་སུ་མེད་པར་
གྱུར། བདག་དང་སེམས་ཅན་ཐམས་ཅད་ཀྱི། །ཕོངས་པའི་སྡུག་བསྔལ་ཞི་མཛད་ཅིང་། །
དངོས་གྲུབ་ཐམས་ཅད་སྩོལ་བའི་ལྷ། །བསམ་འཕེལ་དབང་གི་རྒྱལ་པོ་ལ། །སྒོ་གསུམ་
གུས་པས་ཕྱག་འཚལ་ལོ། །མཆོག་དང་ཐུན་མོང་དངོས་གྲུབ་སྩོལ། དེ་ནས་མཆོད་པ་འབུལ་བ་ནི།
དངོས་བཤམས་ཡིད་ཀྱིས་སྤྲུལ་བ་(༣ན)ལས། །འབྱུང་བའི་ལྷ་རྫས་མཆོད་ཡོན་འདི། །
མགོན་པོ་ཐུགས་རྗེ་ཅན་ལ་འབུལ། །དངོས་གྲུབ་སྩོལ་ཕྱིར་བཞེས་སུ་གསོལ།
ཧཱ་ཀཱ་ལ་ཡ༌ས༌པ་རི་ཝཱ་ར་ཨཎྷཾ་པྲ་ཏཱིཙྪ་ཧཱུྃ་སྭཱཧཱ། ཞེས་པ་ནས་རེག་བྱའི་བར་འདོན་པ་བསྒྱུར་ཞིང་ཨ་དཾ་གྱི་གནས་སུ་སོ་
སོའི་སྔགས་བཅུག་ལ་ཕུལ། ནང་མཆོད་འབུལ་བའི་བླ་མ་བརྒྱུད་པའི་མཚན་གྱི་གཞན་ནག་པོ་དང་འདྲ་བ་ལ། མཁས་ གྲུབ་ དགེ་
ལེགས་དཔལ་བཟང་། མཚུངས་མེད་བཟང་པོ་རྒྱལ་མཚན། གྲུབ་ཆེན་ངག་དབང་བློ་གྲོས།
རྗེ་བཙུན་ཚུལ་ཁྲིམས་རིན་ཆེན། རྡོ་རྗེ་འཆང་དགེ་འདུན་བཀྲ་ཤིས། དྲིན་ཅན་རྩ་བའི་བླ་
མ་རིན་པོ་ཆེའི་༴ གུ་རུ་མཧཱ་ཀཱ་ལ་ཌཱ་ཀི་ནཱི་ས་པ་རི་ཝཱ་ར་ཨོཾ་ཨཱཿཧཱུྃ། ཞེས་དང་བཟླས་པ་བྱེད་ཚུལ་ནི།
།གུ་རུ་མ་
ཐིག་ལེ་ལ་རྩ་སྔགས་ཀྱིས་བསྐོར་བའི་ཐིག་ལེའི་སྟེང་དུ་ས་བོན་གྱིས་མཚན་པ་ལ་བསྐོར་བ་གང་བྱས་ཀྱང་རུང་ལ། མན་ངག་གི་གནས་ཤེས་
པ་ཤིན་ཏུ་གལ་ཆེ་ཞིང༌། ཐིག་ལེ་ཡིག་འབྲུ་དང་བཅས་པ་ལས་འོད་ཟེར་དཔག་ཏུ་མེད་པ་འཕྲོས་པ་ལས། འཁོར་འདས་ཀྱིས་བསྡུས་པའི་
བཅུད་དང་། དགེ་ལེགས་ཀྱི་ཡོན་ཏན་ཕུན་སུམ་ཚོགས་པ་ཐམས་ཅད་རང་དབང་མེད་པར་བཀུག་ནས་ཐིག་ལེ་ལ་ཐིམ་པས། རྣལ་འབྱོར་པ་
ལ་ཚེ་དང་བསོད་ནམས་དཔལ་འབྱོར་དགེ་ལེགས་ཐམས་ཅད་ཆར་བཞིན་དུ་བབ་པར་གྱུར། སླར་ཡང་འོད་ཟེར་གྱི་ལྷ་ཀླུ་གནོད་སྦྱིན་སོགས་
སྟོབས་ལྡན་རྣམས་བཀུག་ནས་ཞབས་འོག་ཏུ་ཐིམ་པ་ལས། ཐམས་ཅད་བསྒྲུབ་པར་བསམས་ལ། བཟླས་བྱའི་སྔགས་ནི། གུ་རུ་མཧཱ་
ཀཱ་ལ་ཧ་རི་ནི་ས་སིདྡྷི་ཛཿ ཞེས་བཟླས་པའོ། །དེ་ནས་ལྷག་ཆད་ཁ་སྐོང་། རྗེས་གཏོར་མ་འབུལ་བ་ནི། མགོན་པོ་འཁོར་
དང་བཅས་པའི་ལྗགས་རྡོ་རྗེའི་སྦུ་གུ་ཅན་གྱི་གཏོར་མ་ཐམས་ཅད་དྲངས་ཏེ་གསོལ་བར་
- 218 -

མགོན་དཀར་ཡིད་བཞིན་ནོར་བུའི་སྒྲུབ་ཐབས།
བསམས་ལ་སྔགས་ཀྱི་མཇུག་ཏུ། བ་ལིཾ་ཏ། ཞེས་པ་བདུན་གྱིས་འབུལ་ཨ་ཀཱ་རོ་ལན་གསུམ་གྱིས་འཁོར་ལ་འབུལ། ཨཉྙཾ་ནས་
ནང་མཆོད་ཀྱི་བར་བྱ། བཅོམ་ལྡན་ཡིད་བཞིན་ནོར་བུ་གཟི་ལྡན་ཐུགས་རྗེ་(༣བ)ཅན་ཁྱོད་ ཀྱིས་
སངས་རྒྱས་ཀྱི་བསྟན་པ་རྒྱས་པ་དང་། བླ་མའི་སྐུ་ཚེ་བརྟན་པ་དང་། སེམས་ཅན་ཐམས་
ཅད་བདེ་ཞིང་སྐྱིད་པ་དང༌། ཁྱད་པར་རྣལ་འབྱོར་པ་བདག་ལ་སྙན་པའི་གྲགས་པས་ས་
སྟེང་ཁྱབ་པ། དགོས་འདོད་ཐམས་ཅད་ཆར་བཞིན་དུ་བབས་ནས་ལོངས་སྤྱོད་ཟད་མི་
ཤེས༌པ༌དང༌ལྡན༌པ། མི་ནོར་ཟས་གསུམ་འདུ་ཞིང་། ཞེས་པ་དང་། ཕྱོགས་བཅུ་དུས་གསུམ་
སངས་རྒྱས་ཐམས་ཅད་ཀྱི། །ཐུགས་རྗེ་གཅིག་བསྡུས་རྗེ་བཙུན་སྤྱན་རས་གཟིགས། །དེ་
ཡི་
ལེ་སྤྲུལ་པ་ཕྱག་དྲུག་མགོན་པོ་ལ། །ལུས་ངག་ཡིད་གསུམ་གུས་པས་ཕྱག་འཚལ་ལོ། །
མགོན་པོ་ཡིད་བཞིན་ནོར་བུ་ཐུགས་རྗེ་ཅན། །སྐུ་མདོག་གངས་རི་ལྟར་དཀར་འོད་ཟེར་
འཕྲོ། །ཞལ་གཅིག་ཕྱག་དྲུག་ཞབས་གཉིས་ནོར་བདག་གནོན། །འགྲོ་བའི་དབུལ་བ་སེལ་
ལ་ཕྱག་འཚལ་ལོ། །ཕྱག་གཡས་དང་པོ་ཡིད་བཞིན་ནོར་བུ་བསྣམས། །བར་པ་གྲི་གུག་
དབུལ་འཕོངས་རྩད་ནས་གཅོད། །ཐ་མ་ཌཱ་མ་རུ་འཁྲོལ་དབང་དུ་སྡུད། ཁམས་གསུམ་
དབང་སྡུད་སྐུ་ལ་ཕྱག་འཚལ་ལོ། །གཡོན་པ་རིན་ཆེན་བུམ་པ་སྐུ་ལ་བརྟེན། །བར་པ་རྩེ་
གསུམ་ཁམས་གསུམ་མ་ལུས་སྒྲོལ། །ཐ་མ་ལྕགས་ཀྱུས་ངན་སོང་གནས་ནས་འདྲེན། །
མགོན་པོ་ཐུགས་རྗེ་ཅན་ལ་ཕྱག་འཚལ་ལོ། །སྐུ་སྟོད་རིན་ཆེན་རྒྱན་གྱིས་རྣམ་པར་བརྒྱན། །
སྐུ་སྨད་རིན་ཆེན་ཟར་བུས་རྣམ་པར་མཛེས། །ཕྱག་ཞབས་ཐམས་ཅད་རིན་ཆེན་ནོར་བུས་
བརྒྱན། །འགྲོ་བའི་རེ་འདོད་སྐོང་ལ་ཕྱག་འཚལ་ལོ། །ཁྱོད་ནི་ཡིད་ལ་དྲན་པ་ཙམ་གྱིས་ཀྱང༌། །
དེ་ཡི་མོད་ལ་དབུལ་ཕོངས་སྡུག་བསྔལ་སྐྱོབ། །འགྲོ་བའི་རེ་འདོད་ཚུལ་བཞིན་སྐོང་མཛད་
པའི། །ཡིད་བཞིན་ནོར་བུ་ཁྱོད་ལ་ཕྱག་འཚལ་ལོ། །(༤ན)ཁྱོད་ལ་གུས་བཏུད་བསྟོད་པའི་
བྱིན་རླབས་ཀྱིས། །ཇི་སྲིད་བྱང་ཆུབ་མ་ཐོབ་བར་དུ་ཡང་། །མགོན་པོ་ཁྱོད་ཀྱིས་ཐུགས་
- 219 -

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
རྗེས་ལེགས་བཟུང་ནས། །བྱང་ཆུབ་བསྒྲུབ་པའི་མཐུན་རྐྱེན་མྱུར་དུ་སྒྲུབས། །འདི་ཡི་དགེ་
བས་བདག་ཀྱང་ཁྱོད་བཞིན་དུ། །འགྲོ་བའི་དོན་ལ་མཐུ་དང་ལྡན་པ་དང་། །ཐུན་མོངས་
མཆོག་གི་དངོས་གྲུབ་སྩོལ་བ་ལ། །ཡིད་བཞིན་ནོར་བུ་ལྟ་བུར་བདག་གྱུར་ཅིག །བསྟོད་པ་
འདི་ཀུན་ཕུང་པ་ཆོས་རྗེ་ཀུན་དགའ་འོད་ཟེར་བས་མགོན་པོ་ཞལ་གཟིགས་དུས་མཛད་པའོ། །ཅེས་དང༌། རྒྱལ་བའི་ཐུགས་རྗེ་
ལས་འཁྲུངས་ཐུགས་རྗེའི་བདག །རྒྱལ་སྲས་གཞོན་ནུའི་ཚུལ་འཛིན་རྒྱལ་བའི་སྲས། །
འཛུམ་པའི་ཞལ་མཛེས་རྒྱལ་བ་དགྱེས་པའི་དཔལ། །གཟི་ལྡན་ཐུགས་རྗེ་ཅན་ལ་ཕྱག་
འཚལ་ལོ། །ཚད་མེད་བཞི་དངོས་འཕྲིན་ལས་བཞི་ཡི་བདག །ཕྱིན་དྲུག་རབ་རྫོགས་ཕྱག་
དྲུག་རྒྱན་གྱིས་སྤྲས། །ཞི་བའི་ཉམས་ལྡན་དར་གྱི་ཅོད་པན་མཛེས། །བགེགས་ཚོགས་
འཇོམས་པའི་དཔལ་ལ་ཕྱག་འཚལ་ལོ། །རང་བྱུང་དབང་བསྐུར་མི་བསྐྱོད་རྒྱ་ཡིས་བཏབ། །
འཕྲིན་ལས་མཆོག་རྒྱུར་གསང་བའི་མཁའ་འགྲོ་ཡིས། །འོད་ཟེར་མཚོན་ཆས་ཁམས་གསུམ་
དབང་དུ་སྡུད། །གཟི་ལྡན་ཐུགས་རྗེ་ཅན་ལ་ཕྱག་འཚལ་ལོ། །དབུལ་བ་ངེས་འཇོམས་
སྲིད་གསུམ་གཏེར་ལ་དབང་། །དགོས་འདོད་མཆོག་སྩོལ་སྐྱེ་འགྲོའི་རེ་བ་སྐོང་། །རྒྱལ་
བའི་བསྟན་སྲུང་རྣལ་འབྱོར་སྒྲུབ་པོའི་མགོན། །གཟི་ལྡན་༴ གནོད་སྦྱིན་འཁོར་མང་མཁའ་
འགྲོ་ཀུན་གྱི་གཙོ། །དྲག་པོ་གསུམ་འདུལ་དུག་གསུམ་ཞི་མཛད་ཅིང་། །སྒེག་པའི་གར་
མཛད་བདུད་བགེགས་སྒྲོལ་བ་ཡི། །གཟི་ལྡན་༴ གངས་རི་ལྟར་དཀར་དཀར་བའི་མཆེ་
བ་གཙིགས། །འཇིགས་པའི་སྤྱན་རྩ་དམར་(༤བ)པོ་འོད་ཟེར་འཕྲོ། །དངོས་གྲུབ་མཆོག་ཏུ་
སྩོལ་བའི་ཐུགས་རྗེ་ཅན། །གཟི་ལྡན་༴ ཐུགས་རྗེ་ཅན་ལ་ཕྱག་འཚལ་ལོ། །འོད་ཟེར་སྟོང་
ལྡན་ཉི་མའི་གདན་སྟེང་ན། །གཟི་འོད་རབ་འབར་སྤྱི་བོ་ནོར་བུས་བརྒྱན། །ས་ཡི་སྙིང་
པོ་བཀྲ་ཤིས་ནེའུ་ལེ་འཛིན། །གླང་པོའི་སྣ་ཅན་ལོག་འདྲེན་ཀུན་གྱི་གཙོ། །བཀའ་ཉན་ལས་
སྒྲུབ་དམ་ལ་བརྟེན་པའི་ཕྱིར། །ཐབས་ཤེས་དབྱེར་མེད་ཞབས་གཉིས་འགྱིང་བའི་ཚུལ། །
- 220 -

མགོན་དཀར་ཡིད་བཞིན་ནོར་བུའི་སྒྲུབ་ཐབས།
སྤྱི་བོར་ལེགས་བཞུགས་མྱུར་དུ་ལས་བསྐུལ་ཞིང༌། །དྲེགས་པ་འདུལ་བའི་གཙོ་ལ་ཕྱག་
འཚལ་ལོ། །བསྙེན་བསྒྲུབ་དམ་ཚིག་ལྡན་པའི་སྒྲུབ་པ་པོས། །དྲན་པ་ཙམ་གྱིས་འབད་རྩོལ་
མེད་པར་ཡང་། །མཆོག་དང་ཐུན་མོངས་དངོས་གྲུབ་སྣ་ཚོགས་རྣམས། །མ་ལུས་མཆོག་
ཏུ་སྩོལ་ལ་ཕྱག་འཚལ་ལོ། །དད་པའི་སྒོ་ནས་རྩེ་གཅིག་བསྟོད་པ་འདིས། །བསྟན་པའི་སྙིང་
པོ་ཕྱོགས་བཅུར་རྒྱས་པ་དང་། །ནག་ཕྱོགས་བགེགས་ཀྱི་དགྲ་ལས་རྒྱལ་གྱུར་ནས། །འགྲོ་
ཀུན་ཕན་བདེའི་དཔལ་རབ་རྒྱས་གྱུར་ཅིག །ཅེས་མགོན་པོ་ཡིད་བཞིན་ནོར་བུའི་སྒྲུབ་སྐོར་
འདི། རྗེ་བཙུན་ཐམས་ཅད་མཁྱེན་པ་བསོད་ནམས་རྒྱ་མཚོའི་དཔལ་གྱིས་སེ་རར་སྦྱར་
བའོ། །མངྒལཾ། །
- 221 -

$
༄